Esapekka Lappi paras suomalainen Turkin MM-rallin avauspätkällä – Rallit.fi
Esapekka Lappi paras suomalainen Turkin MM-rallin avauspätkällä
13.9.2018 20:53 14.9.2018 Aki Hietavala Andreas Mikkelsen, Craig Breen, Esapekka Lappi, Jari-Matti Latvala, Ott Tänak, Rallin MM-sarja, Sebastien Ogier, Teemu Suninen, Thierry Neuville, Turkin MM-ralli
Toyotan Esapekka Lappi oli nopein suomalaiskuski Turkin MM-rallin avanneella kahden kilometrin yleisöerikoiskokeella torstai-iltana. Lappi oli Marmariksen kaupungissa ajetulla ek:lla seitsemänneksi nopein.
Asvaltilla nopeinta vauhtia piti Hyundain norjalaiskuski Andreas Mikkelsen, joka oli peräti 2,5 sekuntia nopeampi kuin Citroenin Craig Breen. Toyotan Ott Tänak oli kolmas ennen MM-sarjaa johtavaa Thierry Neuvillea ja WRC2-luokan Fordilla ajavaa Kajetan Kajetanowiczia.
– Odotan todella innolla tulevaa kisaa. Toivottavasti meidän onni on vihdoin kääntynyt ja saamme ehjän kisan, pätkäpohjat ajanut Mikkelsen totesi ek:n maalissa WRC All Liven lähetyksessä.
Toyotan Jari-Matti Latvala oli yhdeksäs jääden pohjista tasan neljä sekuntia. Fordin Teemu Suninen ajoi puolestaan 12. sijalle. Sunisen taakse jäi muun muassa tallikaveri Sebastien Ogier, joka jäi pohjista 7,5 sekuntia. Ogier veti hypyn rajusti nokka edellä alas.
– Minulla oli massiivinen hyppy ja sen jälkeen oli pakko ottaa varovasti, ranskalaismestari kommentoi.
Turkin ralli alkaa toden teolla perjantaiaamuna, kun reitti suuntaa maaseudulle erittäin karkeille ja osin todella kivikkoisille sorateille. Perjantaina on ohjelmassa kuusi erikoiskoetta. Kisa päättyy sunnuntaina.
Turkin MM-ralli, tilanne ek1/17 jälkeen:
1. Andreas Mikkelsen Hyundai       2.03,9
2. Craig Breen Citroen             +2,5
3. Ott Tänak Toyota                +2,8
4. Thierry Neuville Hyundai        +3,1
4. Kajetan Kajetanowicz            +3,1
6. Jan Kopecky Skoda WRC2          +3,4
7. Esapekka Lappi Toyota           +3,5
8. Mads Östberg Citroen            +3,9
9. Jari-Matti Latvala Toyota       +4,0
10. Elfyn Evans Ford               +4,3
11. Pontus Tidemand Skoda WRC2     +4,8
12. Teemu Suninen Ford             +5,3
13. Simone Tempestini Citroen WRC2 +7,0
13. Sebastien Ogier Ford           +7,5
14. Gus Greensmith Ford WRC2       +7,6
16. Chris Ingram Ford WRC2         +8,7
17. Murat Bostanci Ford WRC2       +9,6
17. Hayden Paddon Hyundai          +9,6
← Esapekka Lapin ensi kaudesta yhä kysymysmerkkejä – ”Minulle selkeä homma, mitä tehdään”
Kärkikuskit vaikeuksissa Turkin MM-rallin pisimmällä pätkällä – ”Tämä on vaarallista” →